Danny Elfman

**Danny Elfman** pe **Daniel Robert Elfman** a zo ur sonaozour sinema stadunanat.

Ganet eo bet d'an 29 a viz Mae 1953 e Los Angeles, Kalifornia (SUA). Dimezet eo gant ar gomedianez Bridget Fonda.

Kanet ha sonet en deus er strollad Oingo Boingo, etre 1976 ha 1995. An anv The Mystics Knights Of The Oingo Boingo a oa gant ar strollad da gentañ-tout. Seizh albom zo bet savet ganto. Un eizhvet, *So-Lo* a oa sinet gant anv Danny Elfman hepken.
E-touez kanaouennoù brudetañ ar strollad emañ *Weird Science*. Implijet e oa bet er film (John Hugues, 1985) hag er rummad-filmoù (1994-1997), ar memes titl *Weird Science* ganto.
Er strollad Oingo Boingo e sone gant unan eus e genlabourerien fealañ, Steve Bartek, a gendalc'h da skoazellañ anezhañ hiziv war e sonskridoù evit ar sinema.

Sonaozour muiañ karet Tim Burton eo. Savet en deus sonerezh eus pep brasañ e filmoù.
E vouezh a c'heller klevet ivez er film *[[The Nightmare Before Christmas]]*. Reiñ a ra e vouezh d'an haroz Jack, Barrel (unan eus an tri bugel) hag ar furlukin pa gan an tudennoù-se er film.
Kanañ a ra ivez an darn vrasañ eus kanaouennoù ar film *[[Charlie and the Chocolate Factory]]*.
Ouzhpenn e genlabour feal gant Tim Burton, en deus skoulmet darempredoù gant ar filmaozerien Sam Raimi ha Gus Van Sant.

Savet en deus ivez meur a don evit an tele, en o zouez tonioù *[[The Simpsons]]*, krouet gant Matt Groening, *[[Tales From The Crypt]]*, *The Flash*, *Dilbert*, *[[Desperate Housewives]]*...

E 2004 e savas ton pennañ ar c'hoari video *Fable*, renet gant Peter Molyneux, evit X-Box Microsoft. Ar peurrest eus ar sonerezh zo bet savet gant Russell Shaw.

D'an 23 a viz C'hwevrer 2005 en deus Danny Elfman tañvaet d'ur mod nevez da sevel ha kinnig e sonerezh. D'an deiz-se e Carnegie Hall e oa bet tu da glevet e sonskrid *Serenada Schizophrana*. Pedet e oa bet gant an American Composers Orchestra da sevel ur sonskrid. C'hwec'h lodenn zo dezhañ, savet evit laz-seniñ ledan, binvioù elektronek, daou biano ha laz-kanañ merc'hed.

## Roll filmoù

*1980 : *The Forbidden Zone* gant Richard Elfman 
*1985 : *Pee Wee's Big Adventure* gant Tim Burton
*1986 : *Back to school* gant Alan Metter
*1986 : *Wisdom* gant Emilio Estevez
*1988 : *Big Top Pee-Wee* gant Randal Kleiser
*1988 : *Scrooged* gant Richard Donner
*1988 : *Midnight Run* gant Martin Brest
*1988 : *Beetlejuice* gant Tim Burton
*1989 : *Batman* gant Tim Burton
*1990 : *Nightbreed* gant Clive Barker
*1990 : *Dick Tracy* gant Warren Beatty
*1990 : *Darkman* gant Sam Raimi
*1990 : *Edward Scissorhands* gant Tim Burton
*1991 : *Pure Luck* gant Nadia Tass (daou don gant Elfman, ar peurrest savet gant Jonathan Sheffer)
*1991 : *Batman Returns* gant Tim Burton
*1992 : *Article 99* gant Howard Deutch
*1993 : *Evil Dead 3: Army Of Darkness* gant Sam Raimi (un ton gant Elfman, ar peurrest savet Joseph LoDuca)
*1993 : *Sommersby* gant Jon Amiel
*1994 : *Black Beauty* gant Caroline Thompson
*1994 : *Shrunken Heads* gant Richard Elfman (un ton gant Elfman, ar peurrest gant Richard Band)
*1994 : *[[The Nightmare Before Christmas]]* (mouezh Jack Skellington) gant Henry Selick
*1995 : *To Die For* gant Gus Van Sant
*1995 : *Dead Presidents* gant Albert Hugues hag Allen Hugues
*1995 : *Dolores Claiborne* gant Taylor Hackford
*1996 : *The Frighteners* gant Peter Jackson
*1996 : *Mission: Impossible* gant Brian De Palma
*1996 : *Extreme Measures* gant Michael Apted
*1996 : *Mars Attacks!* gant Tim Burton
*1997 : *[[Men in Black (film)|Men in Black]]* gant Barry Sonnenfeld
*1997 : *Freeway* gant Matthew Bright
*1997 : *Good Will Hunting* gant Gus Van Sant
*1997 : *Flubber* gant Les Mayfield
*1997 : *Scream 2* gant Wes Craven (un ton gant Elfman, ar peurrest savet gant Marco Beltrami)
*1998 : *Modern Vampires* gant Richard Elfman (un ton gant Elfman, ar peurrest gant Michael Wandmacher)
*1998 : *A Civil Action* gant Steven Zaillian
*1998 : *A Simple Plan* gant Sam Raimi
*1998 : *Instinct* gant Jon Turteltaub
*1999 : *My favorite Martian* gant Donald Petrie (un ton gant Elfman, ar peurrest savet gant John Debney)
*1999 : *Anywhere but here* gant Wayne Wang
*1999 : *Sleepy Hollow* gant Tim Burton
*2000 : *The Family Man* gant Brett Ratner
*2000 : *Proof of Life* gant Taylor Hackford
*2001 : *Spy Kids* gant Robert Rodriguez (sonerezh kensavet gant Chris Boardman, John Debney, Gavin Greenaway, Harry Gregson-Williams, Los Lobos ha Heitor Pereira)
*2001 : *Planet of the Apes* gant Tim Burton
*2001 : *Heartbreakers* gant David Mirkin (un ton gant Elfman, ar peurrest savet gant John Debney)
*2001 : *Novocaine* gant David Atkins (daou don gant Elfman, ar peurrest savet gant Steve Bartek)
*2002 : *Spider-Man* gant Sam Raimi
*2002 : *[[Men in Black II]]* gant Barry Sonnenfeld
*2002 : *Red Dragon* gant Brett Ratner
*2002 : *The Hulk* gant Ang Lee
*2002 : *Chicago* gant Rob Marshall
*2004 : *Big Fish * gant Tim Burton
*2004 : *Spider-Man 2* gant Sam Raimi
*2005 : *Charlie and the Chocolate Factory* gant Tim Burton
*2005 : *Corpse Bride* gant Tim Burton
*2006 : *Deep Sea 3D* gant Howard Hall diwar e sonskrid *Serenada Schizophrana*
*2006 : *Nacho Libre* gant Jared Hess
*2006 : *Charlotte's Web* gant Gary Winick
*2007 : *Meet The Robinsons* gant Stephen J. Anderson
*2007 : *The Kingdom* gant Peter Berg
*2008 : *Standard Operating Procedure* teulfilm gant Errol Morris
*2008 : *Wanted* gant Timur Bekmambetov
*2008 : *Hellboy II: The Golden Army* gant Guillermo del Toro
*2008 : *Milk* gant Gus Van Sant
*2009 : *Notorious* gant George Tillman Jr.
*2009 : *Terminator Salvation* gant McG